Veelgestelde vrae: Van Dyk-register Van Dyk-stamboom
Hier verskyn vrae wat ons al ontvang het. As u vraag nie hier verskyn nie, neem asseblief met ons kontak op.
1. Hoe kan ek vind waarna ek soek?
Daar is 'n aantal maniere om inligting te soek. Die twee maklikste manier is die "Soek"-funksie (bo-aan, in die kieslys),vir 'n spesifieke van of naam, of kliek bo-aan op een van die stamvaders om deur hulle bome te snuffel.
Met die Soek-funksie, kan jy volgens voornaam, van of beide soek. Let wel: die ID-veld verwys nie na 'n persoon se Suid-Afrikaanse ID-nommer nie, maar na die unieke ID wat elke inskrywing in die stamboom kry. As jy nie die persoon kan vind nie, kan dit wees omdat ons 'n ander spelling gebruik: Gevorderde soek bied jou verskillende opsies. Een baie nuttige opsie is om te soek vir 'n naam volgens "soundex" - dit is 'n tegnologie wat 'n soektog na "Pieternella" ook resultate laat insluit vir alternatiewe spellings, soos Petronella. Kliek op die kieslys langs die veld waarna jy soek (byvoorbeeld Voornaam of Van), daar staan gewoonlik "bevat" of "gelyk aan", maar mens kan dit verander na verskeie opsies, waarvan "soundex" een is.
2. Hoe sien ek 'n gekose persoon se voorsate/nageslag?
As jy op 'n persoon (individu) se profielblad is, is daar 'n aantal opsies ("tabs" of oortjies) om uit te kies: naas "individu" is daar "familie", "voorouers", "nageslag" en nog meer, wat elk verskillende inligting vertoon. Let wel, dit is ook moontlik om die aantal generasies wat getoon word te wysig.
3. Hoekom is my persoonlike inligting nie hier nie?
Lewendige persone se details word verberg om hulle privaatheid te beskerm. Slegs ingetekende gebruikers kan dit sien. Neem ook gerus met ons kontak op as jy wil dat niemand jou gegewens kan sien nie, dan verwyder ons dit.
4. Hoe kan ek inligting/korreksies van my voorsate aan julle stuur?
Kliek op die kiesbalk regs op "info", en dan onderaan op "Kontak ons" of kliek hier. Op elke persoon se profielblad, is daar ook 'n opsie "Stel voor", waarmee opemerkings of korreksies vir daardie spesifieke persoon deurgestuur kan word.